CELEX: 62021TN0450
Language: el
Date: 2021-07-30 00:00:00
Title: Υπόθεση T-450/21: Προσφυγή της 30ής Ιουλίου 2021 — Ισπανία κατά Επιτροπής

4.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 401/14
            
         
      Προσφυγή της 30ής Ιουλίου 2021 — Ισπανία κατά Επιτροπής
      (Υπόθεση T-450/21)
      (2021/C 401/16)
      Γλώσσα διαδικασίας: η ισπανική
      
         Διάδικοι
      
      
         Προσφεύγον: Βασίλειο της Ισπανίας (εκπρόσωποι: S. Jiménez García και J. Rodríguez de la Rúa Puig)
      
         Καθής: Ευρωπαϊκή Επιτροπή
      
         Αιτήματα
      
      Το προσφεύγον ζητεί από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση (ΕΕ) 2021/988 της Επιτροπής, της 16ης Ιουνίου 2021, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (1), όσον αφορά ορισμένες δαπάνες τις οποίες πραγματοποίησε το Βασίλειο της Ισπανίας.
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, το προσφεύγον προβάλλει δύο λόγους.
      
                  1.
               
               
                  Με τον πρώτο λόγο προβάλλει ότι δεν τηρήθηκαν οι έλεγχοι σχετικά με ορθότητα του υπολογισμού της ενίσχυσης, περιλαμβανομένης της εφαρμογής διοικητικών κυρώσεων (βασικός έλεγχος), δεδομένου ότι η εκ μέρους της Επιτροπής ερμηνεία του άρθρου 31, παράγραφος 3, του κατ’ εξουσιοδότηση κανονισμούo 640/2014 (2) σε συνδυασμό με το άρθρο 53, παράγραφος 4, του κατ’ εξουσιοδότηση κανονισμούo 639/2014 (3) αντιβαίνει στην αρχή της αναλογικότητας.
                  Ο λόγος αυτός αναλύεται σε τέσσερις επιμέρους λόγους (Α-Δ):
                  
                              —
                           
                           
                              A: Αδικαιολόγητη επιβολή διοικητικών κυρώσεων λόγω μη εκπλήρωσης των απαιτήσεων ταυτοποίησης και καταγραφής ζώων πριν από την ημερομηνία που είχε καθοριστεί από κράτος μέλος, σύμφωνα με το άρθρο 31, παράγραφος 3, του κατ’ εξουσιοδότηση κανονισμού 640/2014, σε συνδυασμό με το άρθρο 53, παράγραφος 4, του κατ’ εξουσιοδότηση κανονισμού 639/2014.
                           
                        
                              —
                           
                           
                              B-Δ: Αδικαιολόγητη επιβολή διοικητικών κυρώσεων του άρθρου 31, παράγραφος 3, του κατ’ εξουσιοδότηση κανονισμού 640/2014 για τα ζώα ως προς τα οποία είχε a priori διαπιστωθεί έλλειψη συμμόρφωσης όσον αφορά την ταυτοποίηση και την καταγραφή κατά τους διοικητικούς ελέγχους σε όλους τους φακέλους αιτήσεων στήριξης ενός κράτους μέλους το οποίο, όπως το Βασίλειο της Ισπανίας, εφαρμόζει, σύμφωνα με το άρθρο 21, παράγραφος 4, του εκτελεστικού κανονισμού 809/2014 (4), σύστημα χωρίς αιτήσεις, το οποίο ως εκ της φύσεώς του αποκλείει οποιονδήποτε κίνδυνο για το ΕΓΤΕ.
                           
                        
            
                  2.
               
               
                  Με τον δεύτερο λόγο το προσφεύγον προβάλλει ότι διενεργήθηκαν κατ’ ορθό τρόπο στατιστικές επιτόπιων ελέγχων επαρκούς ποιότητας (βασικός έλεγχος), περιλαμβανομένου του μεγέθους του τυχαίου δείγματος και της αποτελεσματικότητας της ανάλυσης κινδύνου, βάσει του άρθρου 34 του εκτελεστικού κανονισμού 809/2014.
               
            
         (1)  ΕΕ 2021, L 218, σ. 9.
      
         (2)  Κατ’ εξουσιοδότηση κανονισμός (ΕΕ) 640/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου και τους όρους απόρριψης ή ανάκτησης πληρωμών καθώς και τις διοικητικές κυρώσεις που εφαρμόζονται στις άμεσες ενισχύσεις, τη στήριξη της αγροτικής ανάπτυξης και την πολλαπλή συμμόρφωση (ΕΕ 2014, L 181, σ. 48).
      
         (3)  Κατ’ εξουσιοδότηση κανονισμός (ΕΕ) 639/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την τροποποίηση του παραρτήματος X του εν λόγω κανονισμού (ΕΕ 2014, L 181, σ. 1).
      
         (4)  Εκτελεστικός κανονισμός (ΕΕ) 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ 2014, L 227, σ. 69).